О Т Ч Е Т
ПО ИЗПЪЛНЕНИЕ НА ОБЩИНСКАТА ПРОГРАМА ЗА ЗАКРИЛА НА ДЕТЕТО ЗА 2024 г.

Общинската програма за закрила на детето за 2024 година е приета с Решение № 757  от протокол № 45/19.04.2024 г. на Общински съвет Крумовград. Тя се изпълняваше от всички органи и институции, имащи отношение към децата, съгласно своите правомощия. На местно, общинско ниво е налице добра координация и сътрудничество между институциите, работещи с деца. Дирекция “Социално подпомагане” работи много добре с органите на РПУ и Детска педагогическа стая, МКБППМН, персонала на Център за настаняване от семеен тип, Център за обществена подкрепа, общинските власти, лични лекари и др.
През 2024 г. са изпълнени следните дейности и мероприятия, заложени в програмата:
I. Създаване на условия за социално включване на децата в община Крумовград

По отношение на Дирекция “Социално подпомагане” Крумовград, която работи пряко по прилагане на мерки за закрила съгласно Закона за закрила на детето, са осъществени следните дейности и мероприятия:

В Дирекция  “Социално подпомагане”  Крумовград се подпомагат 1224 семейства с месечни помощи по реда на чл. 7 от ЗСПД за 2057 деца. Най-уязвимите рискови групи, които трудно успяват да задоволяват основните си жизнени потребности се подпомагат с месечни социални помощи по реда на чл. 9 от ППЗСП. Към м.12.2024 г. броя на семействата получаващи помощи е 54, в тях се отглеждат 13 деца.
През календарната година са отпуснати 522 бр. еднократни целеви помощи за деца, които са постъпили  за първи път в първи, втори, трети или четвърти клас за учебната 2023/2024 г. Помощта се изплащаше на два пъти, в началото на всеки учебен срок, с цел да се проследи посещаемостта на децата в училище.
През изминалата година бе отпусната финансова подкрепа и за децата, записани да посещават 8 клас. В ДСП Крумовград са подпомогнати 291 семейства, за покриване на част от потребностите на децата, в началото на учебната година.

В отдел  “Закрила на детето” при Д ”СП” Крумовград са били отворени преписки по 157 случая на деца, нуждаещи се от специална закрила. От тях – 44 случая са с приложни мерки за закрила, извън семейна среда и 113 случая, в които са приложени мерки за закрила в семейна среда.

През 2024 г. са постъпили 112 сигнала за деца в риск, по които е извършено социално проучване и са предприети съответните мерки. От тях по 39 е отворена работа по случай и са приложени мерки за закрила по реда на ЗЗД. Повечето сигнали касаят случаи по които вече има отворени преписки в ОЗД.

През календарната година са издадени 85 Заповеди на Директора на ДСП Крумовград по реда на Закона за закрила на детето.  С тях са разпоредени следните действия:

· 39 заповеди за настаняване и прекратяване на настаняването на дете в семейство на роднини.
· 6 заповеди за предоставяне на социални и интегрирани здравно-социални услуги за резидентна грижа – настаняване в ЦНСТ Крумовград. 

· 10 заповеди за прекратяване предоставянето в социални и интегрирани здравно-социални услуги за резидентна грижа – ЦНСТ Крумовград.
· 2 заповеди за прекратяване на настаняването в приемно  семейство.

· 2 заповеди за настаняване на дете в приемно семейство.
· 26 бр. заповеди, с които семейства са насочени да ползват социалната услуга ЦОП.
По отношение на съдебните и административни процедури през 2024 г. отдел “Закрила на детето” е участвал в 92 съдебни и административни заседания. От тях: 

· 36 граждански дела по които  има изготвени становища от ДСП.
· 33 дела за настаняване на дете извън семейството.
· 23 дела за прекратяване на приложена мярка за закрила.
· 3 сезирания на Районна прокуратура.
· 7 възпитателни дела на МКБППМН.
В община Крумовград броя на децата, останали без родителска грижа, в следствие на което са настанени в семейство на роднини, през годината е бил 24, като към края на годината децата с тази предприета мярка за закрила е 16 деца. През годината спрямо осем деца е прекратена мярката за закрила настаняване в семейство на близки и роднини. Семейства на близки и роднини, които са поели отговорност за обгрижване на нуждаещи се деца се подпомагат с месечни или еднократни помощи от ДСП, за да разполагат с финансови средства да задоволяват всички потребности свързани с отглеждането и развитието на детето. Размера на помощта е в зависимост от възрастта на детето и потребностите му, които следва да бъдат задоволявани, като максималния размер предвиден в ППЗЗД е до 578,60 лв. месечно. Освен това близките придобиват права на подпомагане по ЗСПД в размер на 50,00 лв., както и на целеви помощи за отопление през зимния период, ако отговарят на необходимите условия за отпускане на помощта.  

Продължава да се реализира социалната услуга „Приемна грижа“.  Помощите, които получава семейството, свързани с издръжката на децата са в следните размери:

· за дете от 0 до 3 г. възраст – 578,60 лв.

· за дете от 3 до 14г. възраст – 526,00 лв.

· за дете от 14 до 18 г. възраст, а ако учи до завършване на средно образование, но не повече от 20 – годишна възраст – 578,60 лв.

Професионалните приемни семейства, които работят на граждански договор получават слените възнаграждения:
· за едно настанено дете – 1 399,50 лв.
· за две настанени деца –  1 492,80 лв.

· за три и повече деца – 1 586,10 лв. 

Към настоящия момент на територията на общината има функциониращи две приемни семейства, като и двете са професионални. В тях има  настанени по едно дете. 
   Към Център за обществена подкрепа, през изминалата година отдел “Закрила на детето” е насочил  41 нови клиента за ползване на социалната услуга. 19 от тях са насочени след молба от родителя, с направление за ползване на социалната услуга. 22 случая са насочени със Заповед на Директора на ДСП Крумовград, по преценка на ОЗД. След влизане в сила на ЗСУ и ППЗСУ, отдел ЗД при ДСП – Крумовград е насочил 12 деца за ползване на социални услуги - ДДД с Предварителни оценки на потребностите на дете. 

През 2024 г. продължи предоставянето на социални услуги за деца в риск. Комплекса за социални услуги в гр. Крумовград предоставя три социални услуги – Център за настаняване от семеен тип за деца без увреждания 1, Център за настаняване от семеен тип за деца без увреждания 2 и Център за обществена подкрепа.

В ЦНСТДБУ № 1 и 2 са преминали за отглеждане и възпитание  20 деца, настанени по реда на Закона за закрила на детето, като през годината е имало наличие на свободни бройки в двата центъра. Към края на 2024 година ЦНСТДБУ 1 е с пълен капацитет, а в ЦНСТДБУ 2 има наличие на две свободни бройки.  
През изтеклата 2024 година 6 деца са напуснали ЦНСТ. Към края на 2024 година единствено в ЦНСТДБУ 2 има наличие на свободна бройка. През годината е имало 8 нови настанявания на деца, като шест са изведени от семейна среда, едно от децата е преместено от друго ЦНСТ и едно дете изведено от семейство на близки и роднини. По отношение на напусналите 6 деца, всички те са започнали самостоятелен начин на живот. Някой от тях са се върнали в биологичните си семейства, други са създали свои семейства.  
Социалната услуга в общността – Център за обществена подкрепа, се развива много добре на местно ниво. Тя спомага за рационалното отглеждане на децата в семейна среда и укрепване на родителския капацитет. Екипа работи в тясно сътрудничество с отдел “Закрила на детето” и МКБППМН. По отношение на капацитета на ЦОП, децата и семействата които се насочват към тази услугата са много повече от колкото е капацитета. Това от своя страна не е пречка да се предоставя услугата с оглед на това, че същата е почасова. 
Стремежът е да се намали броя на семействата, които разчитат на пълна държавна грижа за своите деца, тъй като само малка част от тях се нуждаят от такава. Идеята е вместо това да им се предложат пакет от услуги, които ще им помогнат да се справят със ситуацията, без децата да бъдат институционализирани. 
II. Осигуряване на равен достъп до образование.
През учебната 2024/2025 година на територията на община Крумовград функционират 12 училища, от които 10 са общински и 9 общински детските градини. Броят на децата, записани в детските градини е 475, а на учениците в училища е 1 558. Броят на паралелките в общинските училища е 89, работещите учители в учебните заведения е 243,20.

Материално-техническата база на всяко едно училище е в добро състояние за провеждане на нормален учебно-възпитателен процес. Във всички училища на територията на община Крумовград е организирана целодневна организация на учебния процес. Организиран е безплатен транспорт за деца и ученици от местоживеенето им до най – близката детска градина и най – близкото училище.  ОУ „Иван Вазов“ с. Поточница и ОУ „М. Христов“ с. Аврен са защитени училища, а ДОУ „В. Левски“ с. Егрек е защитено държавно училище.

 През двете учебни години 2022/2023 и 2023/2024 година се забелязва относително запазване в броя на децата и учениците. Минималното намаление в броя на децата и учениците се дължи на миграция и изтичане на деца и ученици в други училища и детски градини в страната и чужбина.

 Децата, които ползват услугите на Център за личностно развитие – Самостоятелно ученическото общежитие в гр. Крумовград е 48, разпределени в две групи. 
В детските градини и училищата обучението на децата и учениците със специални образователни потребности се подпомага от ресурсен учител, психолог и логопед съобразно потребностите им. Броят на специалистите се определя от броя на децата и учениците със СОП, от вида на подкрепата и от броя часове за ресурсно подпомагане. Ресурсното подпомагане на 23 деца и ученици от община Крумовград се осъществява от специалисти на Регионален център за подкрепа на процеса на приобщаващото образование Кърджали. В СУ „Васил Левски“ Крумовград са назначени 2 ресурсни учители, 1 логопед и 1 психолог, които работят с други 23 ученици със специални образователни потребности от училището.

В ДГ „Митко Палаузов“ гр. Крумовград е назначен един психолог, който работи с децата от детската градина, които имат нужда от такава подкрепа. 

През 2024 продължи съвместната работа на сформираните екипи в община Крумовград, в изпълнение на Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст. Сформирани са пет териториални екипа на местно ниво, които в много добър синхрон, изпълниха задълженията си, визирани в механизма. В екипите са включени представители на Регионално управление на образованието – Кърджали, Общинска администрация – Крумовград, Дирекция „Социално подпомагане“ – Крумовград, Районно управление – Крумовград, училища и детски градини в пет района за общината, както следва:
· Район – гр. Крумовград;

· Район – с. Горна Кула, с. Гулийка, с. Пелин, с. Полковник Желязово и с. Подрумче;

· Район – с. Аврен и с. Егрек ;

· Район – с. Токачка и с. Звънарка;

· Район – с. Поточница и с. Странджево.


Механизмът по обхват е комплексен подход от действия за обхват и задържане на децата и учениците в образователната система с участието на представители на всички институции. В изпълнение на целите на Механизма, екипите предприеха отделни интервенции за реингеграция, относно постъпила информация за деца в риск: 

· Идентифицирани са децата и учениците в задължителна предучилищна и училищна възраст, които не са обхванати в образователната система, отпаднали от училище или в риск от отпадане от училище и осъществяване на мерки и дейности за реинтеграцията и задържането им в образователната система.

· Изпратена е информация до Регионално управление на образованието – Кърджали за всяко дете, което е идентифицирано като необхванат, отпаднало или застрашено от отпадане поради неангажираност на родителите. 

· Проведени посещения на адрес и разговори с родители на децата и учениците за задълженията им по отношение осигуряване на достъп до образование; извършени са 12 обхода през календарната година. През 2024 година са установени 139 случая на деца, подлежащи на задължителна предучилищна подготовка с местоживеене в чужбина. 

Чрез Информационната система за реализация на механизма /ИСРМ/ са установени 17 случая на деца и ученици отпаднали от образователната система преди учебната 2024/20205 г.


Издадени са 10 Наказателни постановления  на родители на деца и ученици, в риск от отпадане или отпаднали от образователната система. 

Деца и ученици, необхванати от образователната система са насочени за ползване на социалната услуга - Център за обществена подкрепа /ЦОП/ - Крумовград по направление - „Превенция на отпадане от образователния процес“ с цел  оказване на педагогическа подкрепа за повишаване на мотивацията и създаване на положителна нагласа към училището и учебния процес. 

 
В Дирекция “Социално подпомагане” се води  регистър на децата с увреждания и специални образователни потребности. Към настоящия момент техния брой е 56. Всички родители на децата с увреждания са консултирани и информирани по въпросите на социалното подпомагане и социалните услуги, съобразно потребностите на децата им. Семействата на тези деца продължават да бъдат обект на подпомагане по реда на ЗСПД. За всяко дете с определена степен на увреждане,  получават добавки в следните размери:

-  за дете с 90 и над 90 % увреждания - 930,00 лв.

-  за дете от 70 до 90 % увреждания - 450,00 лв.

-  за дете от 50 до 70 % увреждания - 350,00 лв. 

           Тези средства се отпускат на децата до 18 - годишна възраст, а ако учат до 20 годишна възраст и се изплащат независимо от дохода на семействата. През изминалата година по Закона за личната помощ е била предоставена подкрепа и личен асистент на 10 деца с увреждания. 

През 2024 година община Крумовград работи по проект „Бъдеще за децата в община Крумовград“. По проекта се предоставят се  социални и интегрирани здравно-социални услуги, включително в домашна среда, както и други видове консултативна подкрепа с цел превенция на рисковете от изоставяне на детето, намаляване на негативните тенденции, свързани с детската бедност, както и подобряване качеството на живот в контекста на Европейската гаранция за детето. Конкретните цели са:

1. Здравна профилактика и превенция на болестите при децата;

2. Подкрепа на деца в ранна детска възраст и техните семейства за подобряване на достъпа до здравна грижа;

3. Формиране на родителски умения и подобряване на семейната среда;

4. Предотвратяване на настаняването на деца в специализирани институции.

5. Предоставяне на интегрирани здравно-социални услуги за деца и младежи;

6. Повишаване на училищната готовност на децата за включване в образователната система;

7. Намаляване на детската бедност и социалното изключване.

8. Услуги за ранно детско развитие - формиране на родителски умения; семейно консултиране и подкрепа; ранна интервенция за деца с увреждания и затруднения в развитието;

9. Предоставяне на патронажна грижа за деца от 0 до 3 години;

10. Предоставяне на превантивни и подкрепящи услуги в общността за деца и младежи до завършването на средно образование, но не повече от 20-годишна възраст;

11. Интегрирани здравно-социални услуги за деца и младежи до завършването на средно образование, но не повече от 20-годишна възраст, вкл. с увреждания и с потребност от постоянни медицински грижи;

12. Подкрепа за младежи до завършването на средно образование, но не повече от 20-годишна възраст, ползващи социални услуги за резидентна грижа, както и напускащи системата за закрила на детето чрез информиране и консултиране, посредничество, подкрепа за придобиване на социални и трудови умения, подготовка за пазара на труда и др.

Назначени са: социален работник, медиатор, рехабилитатор, медицинска сестра - 2 лица, психолог, логопед, специален педагог, трудотерапевт, стоматолог, педиатър и др.


III. Защита на децата от всякакви форми на злоупотреба, насилие и експлоатация.

Дейности по превенция на агресията и преодоляване на проблемното поведение реализират училищните комисии за превенция на противообществените прояви сред учениците. 

Училищните комисии и училищните ръководства са в тясно сътрудничество с Местната комисия за борба с противообществените прояви на малолетни и непълнолетни при община Крумовград. Внедрена е добра координация между училищните ръководства и Местната комисия за борба срещу противообществените прояви на малолетните и непълнолетните по отношение на реализиране на превантивни мероприятия за превенция на проблемното поведение при подрастващи. Такива са проведените обучения на младежите към БМЧК в училищата, информационните беседи в училищата, различни спортни и образователни мероприятия, реализирани чрез съдействието на училищните ръководства, проведените лекционни срещи на инспектор Детска педагогическа стая  с учениците и други. 

Местната комисия реализира дейности по превенция на насилието и преодоляване на проблемното поведение сред ученици регламентирани в Закона за борба срещу противообществени прояви на малолетните и непълнолетните. Обществените възпитатели участващи в дейността на комисията провеждат корекционно-възпитателна дейност с  деца, извършители на противообществени прояви, както и  с деца с установен риск от извършване на нарушения с цел преодоляване на негативните фактори, влияещи за правилното им развитие.

Комисията реализира дейността си в две направления – привеждане в изпълнение на нормативните разпоредби, касаещи наказателната отговорност при непълнолетни и реализиране на превантивната дейност за преодоляване на проблемното поведение чрез повишаване на мотивацията за учене и правилното организиране на свободното време.


През отчетния период са образувани 16 възпитателни дела и бяха наложени възпитателни мерки на извършителите на противообществени прояви. Най-често извършваните деяния са свързани с нарушаване на обществения ред и кражби. 


Проведени са планирани проверки съвместно с РПУ, МКБППМН и ОЗД по питейни и увеселителни заведения и игрални зали на територията на Общината, с цел предприемане на превантивни мерки за сигурността на децата съгласно Закона за закрила на детето и Нардеба № 1 на Община Крумовград. След констатирани нарушения са наложени  съответните санкции на  нарушителите. 


Всеки месец сформирания екип за социална работа с просещи деца, извършваше по две проверки. Те се осъществяваха съвместно с Д ”СП”, органите на РПУ и МКБППМН като се проверяваше наличието на просещи деца на територията на Община Крумовград. В РПУ Крумовград са постъпвали сигнали за лица, извършващи просия но тук става въпрос за пълнолетни граждани – над 18 годишна възраст, които не са обект на социална работа по реда на ЗЗД. Повечето от тях са жители на други общини, които идват с точно определена цел, по време на пазарни дни в Общинския център.

III. Насърчаване развитието и участието на децата в обществения живот. 

На територията на община Крумовград функционира Център за подкрепа на личностното развитие - Общински детски комплекс, който предлага извънкласни мероприятия и дейности за децата. Дейностите в него са разделени в три направления :

· научно-познавателни и приложно – технически изкуства 

· спортно – туристически мероприятия 

· художествено – творчески дейности 

През 2024 година  в ЦПЛР-ОДК са сформирани 17 групи, в тях са записани 466 ученици. Децата с желание се включват в организираните мероприятия, насърчават се творческите им заложби и се активира свободното им време по рационален и полезен за тях начин. 


Много от децата, посещаващи ЦПЛР-ОДК участват в организирани областни и републикански турнири, състезания и конкурси. 
IV. Подобряване здравето на децата. 
Осигурява се чрез гарантиране на достъп на децата и учениците до медицинско обслужване и програми за здравно образование и за здравословен начин на живот, в съответствие с държавния образователен стандарт за гражданското, здравното, екологичното и интеркултурното образование. 

Здравето на децата и учениците се наблюдава от 16 медицински специалисти, работещи в здравните кабинети в детските градини, училища и обслужващи звена. За децата в двете яслени групи към Детска градина „Митко Палаузов“ гр. Крумовград се грижат 4 медицински сестри. Към ДГ „М. Палаузов“ гр. Крумовград е създадена детска кухня, която предлага храна на деца до 3 годишна възраст. В детските градини и училища се предлага хранене, което отговаря на нормативните изисквания за здравословно хранене. 


Във всички училища и детски градини на територията на община Крумовград има назначени медицинкски лица. Те осигуряват здравното  обслужване на децата и учениците, провеждат профилактична работа и здравни беседи, свързани със здравословния начин на живот.


Спортни занимания по случай пролетната ваканция се организират и провеждат от групите към ЦПЛР-ОДК, с цел оползотворяване свободното време на децата и учениците и насърчаването им за спортуване и физическа активност. Еко-поход до „Водопад на сътворението“, състезания с велосипеди, тенис на маса и др. са част от дейностите заложени в спортните прояви на Общински детски комплекс. Групата по шах участва в първенствата на ученическите игри във възрастова група V-VII клас и VIII-X клас. Учениците се  класираха на I-во място на областните ученически игри и в двете категории. Отборът ни представи областта в националния кръг на ученическите игри като зае второ и трето място в двете възрастови групи.

Спортни състезания по програма на МОН, областни и зонални ученически игри и други дейности се планират ежегодно в спортния календар на Община Крумовград като се осигурява и финансиране.
 В областен кръг на ученически игри по баскетбол участваха отбори от СУ „Васил Левски“ гр. Крумовград и бяха класирани, както следва:

-  Възрастова група V - VII клас - III - то място.


-  Възрастова група VIII - X клас - III - то място.



-  Възрастова група XI - XII клас - II - ро място.

· Участие в областен кръг на ученически игри по волейбол на отбори от СУ „Васил Левски“ гр. Крумовград:

-  Възрастова група V - VII клас /момчета/. Класирани на  III - то място.


-  Възрастова група VIII - X клас. Класирани на  III - то място.

· Участие в областен кръг на ученически игри по футбол на отбори от СУ „Васил Левски“ гр. Крумовград:

-  Възрастова група VIII - X клас /момчета/. Класирани на II - ро място.

· Участие в областен кръг на ученическите игри по шахмат на отбори от СУ „Васил Левски“ гр. Крумовград:
-
Възрастова група V – VII клас. Класирани на I – во място.

- Възрастова група VIII - X клас. Класирани на I - во място.

· Участие в зонални състезания по шахмат:


- Възрастова група V - VII клас. Класирани на II - ро място.


- Възрастова група VIII-X клас. Класирани на III - то място.

Във всички средищни училища има организирано столово хранене на учениците. 

  Забележка : Отчета е изготвен и приет от членовете на Комисията за детето, с Решение № 1 по Протокол от проведено заседание на 14.03.2025 година.         
                       Председател на Комисията за детето: ……/П/…………
                                                                                    (Неждие Акиф) 
